Tryggvi Valur Sæmundsson á Hálsum í Skorradal , sonur Sæmundar Sigmundssonar hópferðabílstjóra , hefur tekið við skólaakstrinum í Borgarnesi og þeim tveimur akstursleiðum sem Sæmundur var með fyrir Grunnskóla Borgarfjarðar á Varmalandi . Tryggvi mun því sjá um aksturinn þær þrjár vikur sem eftir eru af skólaárinu . Í frétt á vef Borgarbyggðar segir að sömu bílstjórar verði út skólaárið og verið hafa . Sæmundur sagði upp samningum um akstur skólabarna fyrir Borgarbyggð fyrir þremur mánuðum . Í þeim var gagnkvæmur þriggja mánaða uppsagnarfrestur sem lauk 7. maí .